open-index/open-wikipedia-markdown huggingface dataset:
Εξοχή Δράμας

Η **Εξοχή**, έως το 1928 γνωστή ως **Βέσμη**, είναι οικισμός της Μακεδονίας. Διοικητικά υπάγεται στο Δήμο Νευροκοπίου του Νομού Δράμας. Βρίσκεται σε υψόμετρο 610 μέτρων και σύμφωνα με την απογραφή του 2021 είχε 150 μόνιμους κατοίκους.

## Γενικά και ιστορικά στοιχεία
Μέχρι το 1928 ονομαζόταν Βέσμη, ενώ το σημερινό της όνομα δόθηκε μετά από πρόταση του γραμματέα Ιωάννη Μιχαηλίδη που ήταν γραμματέας της κοινότητας και οφείλεται στο καλό κλίμα της περιοχής. Μέχρι την ανταλλαγή πληθυσμών του 1923 μεταξύ Ελλάδας και Τουρκίας, κατοικούνταν από μουσουλμάνους, ενώ αργότερα εγκαταστάθηκαν στην περιοχή Έλληνες πρόσφυγες από την περιοχή του Πόντου, προερχόμενοι κυρίως από την Κερασούντα. Μάλιστα, οι συγκεκριμένοι πρόσφυγες δημιούργησαν - με τη βοήθεια της πολιτείας - ένοπλες ομάδες που είχαν επιφορτιστεί (μέχρι και το 1926) με την αντιμετώπιση των ένοπλων κομιτατζήδων που δρούσαν στην ελληνοβουλγαρική μεθόριο. Κατά τη διάρκεια του Εμφυλίου, διεξήχθη στην Εξοχή κατά την 28η Ιουνίου του 1948 μάχη ανάμεσα σε αντάρτες του ΔΣΕ και κυβερνητικές δυνάμεις.

Κοντά στον οικισμό βρίσκεται ο ομώνυμος συνοριακός σταθμός που αποτελεί την είσοδο στην γειτονική Βουλγαρία.

## Απογραφές πληθυσμού

## Παραπομπές


## Εξωτερικοί σύνδεσμοι
* Δ.Δ. Εξοχής, από τον ιστότοπο του Δήμου Κάτω Νευροκοπίου.
* Τελωνείο Εξοχής, από τον ιστότοπο του Νομού Δράμας.

Κατηγορία:Χωριά της περιφερειακής ενότητας Δράμας
Olodum

right|thumbnail|Μέλη του Olodum
Το **Olodum** είναι βραζιλιανικό συγκρότημα βασισμένο στην αφροβραζιλιάνικη κοινότητα του Σαλβαδόρ, πρωτεύουσα της Μπάχια, Βραζιλία. Ιδρυτής του συγκροτήματος είναι ο Νεγκουίνχο ντο Σάμπα.

Ένα από τα παρόμοια συγκροτήματα στη πόλη (και στη Βραζιλία), προσφέρει πολιτιστικές δραστηριότητες σε νεαρούς ανθρώπους - επίσης προσφέρει θεατρικές παραγωγές και άλλες δραστηριότητες. Δημιουργημένο το 1979, στοχεύει στη καταπολέμηση του ρατσισμού, την ενθάρρυνση της αυτοεκτίμησης των Αφροβραζιλιάνων, και αγωνίζεται για τα κοινωνικά δικαιώματα των περιθωριοποιημένων ομάδων.

Το Olodum είναι γνωστό για το μουσικό ύφος του, γνωστό ως σάμπα ρεγκέ και για τη συμμετοχή του στο καρναβάλι της Βραζιλίας κάθε χρόνο. Ο Νεγκουίνχο ντο Σάμπα, ο κύριος παίχτης κρουστών, δημιούργησε ένα μίγμα από τη παραδοσιακή βραζιλιάνη σάμπα μαζί με τη μερένγκα, τη σάλσα και τη ρεγκέ από το Καρναβάλι του 1986. Αυτό το ύφος έγινε γνωστό ως σάμπα ρεγκέ. Αυτό το «μπλόκο άφρο» είναι στενά συνδεδεμένο με τις αφρικάνικες ρίζες του, και αυτό φαίνεται από τα κρουστά, τη συμμετοχή χορού και το ρυθμό του. Έχει επίσης ρίζες από πολιτισμούς της Καραϊβικής, όπως της Κούβας και του Πουέρτο Ρίκο. 

Το Olodum συμμετείχε σε ηχογραφήσεις άλμπουμ διάσημων Βραζιλιάνων αστέρων, όπως του Σιμόν και της Ντανιέλα Μερκούρι. Το Olodum συνείσφερε στο άλμπουμ *[[The Rhythm of the Saints]]* (1990) του Πώλ Σίμον και συμμετείχε σε συναυλία στο Κεντρικό Πάρκο της Νέας Υόρκης στις 15 Αυγούστου 1991. Το 1995, συμμετείχε στα γυρίσματα του μουσικού βίντεο για το *[[They Don't Care About Us]]*, του Αμερικανού καλλιτέχνη Μάικλ Τζάκσον.

Ο Νεγκουίνχο ντο Σάμπα πέθανε από καρδιακή ανεπαρκεία στις 31 Οκτωβρίου 2009, σε ηλικία 54 ετών.

## Παραπομπές


## Εξωτερικοί σύνδεσμοι

* Olodum's home page
* English language website (includes discography) 

Κατηγορία:Μουσική στη Βραζιλία
Κατηγορία:Βραζιλιανικά μουσικά συγκροτήματα
Video Greatest Hits – HIStory

Το ***Video Greatest Hits – HIStory*** είναι συλλογή των μεγαλύτερων επιτυχιών του Μάικλ Τζάκσον, η οποία αρχικά κυκλοφόρησε το 1995 σε VHS και Laserdisc από τη Sony Music Video Enterprises, και αργότερα επανεκδόθηκε σε μορφή DVD το 2001. Η εκδοχή του DVD περιέχει extended εκδοχές μερικών βίντεο.

## Κατάλογος κομματιών

# *[[Ο Fortuna|Brace Yourself]]* - 3:22
# *[[Billie Jean]]* (*[[Thriller (άλμπουμ)|Thriller]]*, Ιανουάριος 1983) - 4:55
#* Σκηνοθέτης: Στηβ Μπάρον
# *[[The Way You Make Me Feel]]* (Full 9 minute version) (*[[Bad (άλμπουμ)|Bad]]*, Νοέμβριος 1987) - 9:23
#* Σκηνοθέτης: Τζο Πούτκα
# *[[Black or White]]* (Full "Panther" version) (*[[Dangerous (άλμπουμ)|Dangerous]]*, Οκτώβριος 1991) - 11:00
#* Σκηνοθέτης: Τζων Λάντις
# *[[Rock with You (τραγούδι, Μάικλ Τζάκσον)|Rock with You]]* (*[[Off the Wall (άλμπουμ)|Off the Wall]]*, Νοέμβριος 1979) - 3:23
#* Σκηνοθέτης: Μπρους Γκόβερς 
# *[[Bad (τραγούδι, Μάικλ Τζάκσον)|Bad]]* (Full 18-minute version) (*Bad*, Σεπτέμβριος 1987) - 16:14
#* Σκηνοθέτης: Μάρτιν Σκορσέζε
# *[[Thriller (τραγούδι)|Thriller]]* (*Thriller*, Δεκέμβριος 1983) - 13:43
#* Σκηνοθέτης: Τζων Λάντις
# *[[Beat It]]* (*Thriller*, Φεβρουάριος 1983) - 4:56
#* Σκηνοθέτης: Μπομπ Γκιράλντι 
# *[[Remember the Time]]* (*Dangerous*, Φεβρουάριος 1992) - 9:17
#* Σκηνοθέτης: Τζων Σίνγκλτον 
# *[[Don't Stop 'til You Get Enough]]* (*Off the Wall*, Ιούλιος 1979) - 4:12
#* Σκηνοθέτης: Νικ Σάξτον 
# *[[Heal the World]]* (*Dangerous*, Νοέμβριος 1992) - 6:25
#* Σκηνοθέτης: Τζο Πούτκα 

## Βραβεία

## Παραπομπές



Κατηγορία:Βίντεο άλμπουμ του Μάικλ Τζάκσον
Anheuser-Busch InBev

Η **Anheuser-Busch InBev** (στα ολλανδικά: , συντ. **AB InBev**) είναι πολυεθνική ποτοποιία και ζυθοποιία με έδρα στο Λέουβεν του Βελγίου. Τα πρόσθετα κεντρικά γραφεία βρίσκονται στη Νέα Υόρκη, στο Σάο Πάολο, στο Σαιντ Λούις, στο Λονδίνο, στην Πόλη του Μεξικού, στο Γιοχάνεσμπουργκ, στο Τορόντο, στο Μπουένος Άιρες και σε άλλες τοποθεσίες.

Η AB InBev έχει 17 μάρκες οι οποίες παρήγαγαν έσοδα πάνω από 1 δισεκαμμύριο δολάρια έκαστη, ενώ συνολικά το 2013 είχε 200 μάρκες. Σε αυτές περιλαμβάνονται οι παγκόσμιες μάρκες Budweiser, Corona και Stella Artois, οι διεθνείς Beck's, Hoegaarden και Leffe, καθώς και τοπικές όπως οι Bud Light, Skol, Brahma, Antarctica, Quilmes, Victoria, Modelo Especial, Michelob Ultra, Harbin, Sedrin, Klinskoye, Sibirskaya Korona, Chernigivske και Jupiler. Τα συνολικά έσοδα και από τις 200 μάρκες της AB InBev το 2013 ήταν 43 δις δολάρια.

Το 2015, η εταιρεία απασχολούσε 150.000 εργαζόμενους σε 24 χώρες. Μετά την ενσωμάτωση της Anheuser-Busch η εταιρεία ξεκίνησε να αναφέρει τα οικονομικά της σε δολάρια ΗΠΑ.

## Παραπομπές


## Εξωτερικοί σύνδεσμοι
* 

Κατηγορία:Ζυθοποιίες
Κατηγορία:Επιχειρήσεις του Βελγίου
Kraft Foods

Η **Kraft Foods Inc.** (στο NYSE: KFT) ήταν η μεγαλύτερη εταιρία ζαχαροπλαστικής, τροφίμων και ποτών με έδρα στις Ηνωμένες Πολιτείες. Είχε μάρκες σε περισσότερες από 155 χώρες. 11 από τα εμπορικά σήματα σε ετήσια βάση κέρδιζαν περισσότερα από 1 δις δολάρια σε όλο τον κόσμο: Kraft, Cadbury, Oscar Mayer, Maxwell House, Nabisco, Oreo, Philadelphia, Jacobs, Milka, LU, Toblerone και η Trident. 40 μάρκες της ήταν τουλάχιστον 100 ετών.

Η εταιρεία έδρευε στο Νόρθμπρουκ του Ιλινόις, ένα προάστιο του Σικάγου. Η ευρωπαϊκή έδρα της βρισκόταν στο Όπφικον κοντά στη Ζυρίχη της Ελβετίας.

Η εταιρία σνακ Mondelez International Inc., αναγνωρίζεται ως ο νόμιμος διάδοχος της παλιάς Kraft Foods Inc., ενώ η εταιρία τροφίμων πήρε το όνομα της Kraft Foods και είναι τώρα μέρος της Kraft Heinz.

## Παραπομπές

Κατηγορία:Σικάγο
Κατηγορία:Επιχειρήσεις των ΗΠΑ
Κατηγορία:Επιχειρήσεις τροφίμων
Κατηγορία:Πολυεθνικές επιχειρήσεις τροφίμων
Ahold Delhaize Group

Η **Ahold Delhaize Group** είναι Ολλάνδο-βελγική πολυεθνική εταιρεία λιανικού εμπορίου τροφίμων με έδρα το Ζάανταμ της Ολλανδίας..  

Ο όμιλος δραστηριοποιείται σε έντεκα χώρες:
* Χώρες του Μπενελούξ: Ολλανδία (Όμιλος Ahold), Βέλγιο (Όμιλος Delhaize BE) και Λουξεμβούργο (Όμιλος Delhaize LU)
* Κεντρική Ευρώπη: Γερμανία και Τσεχία (Όμιλος Albert)
* Βαλκάνια: Ελλάδα (Όμιλος ΑΒ Βασιλόπουλος) Ρουμανία (Όμιλος Mega Image) και Σερβία (Όμιλος Maxi)
* Ηνωμένες Πολιτείες Αμερικής (Όμιλος Delhaize US)

ενώ συμμετέχει επίσης και σε κοινοπραξίες τοπικών σουπερμάρκετ σε Ινδονησία (Super-Indo) και Πορτογαλία (Pingo Doce) και σε τρεις ηπείρους (Αμερική, Ευρώπη και Ασία). Η κύρια δραστηριότητα του ομίλου Ahold Delhaize είναι η λειτουργία σούπερ μάρκετ τροφίμων και φαρμακείων. 

Η Ahold Delhaize Group διαθέτει ένα δίκτυο 6.500 καταστημάτων και απασχολεί περίπου 375.000 άτομα. Στην Ελλάδα όλα τα καταστήματά της φέρουν το όνομα Άλφα Βήτα Βασιλόπουλος, η οποία αποτελεί τον δεύτερο μεγαλύτερο λιανεμπορικό όμιλο σούπερ μάρκετ, με περίπου 300 καταστήματα.
## Σημεία πώλησης

### Ασία
#### Ινδονησία
* Super-Indo (51%) 

### Ευρώπη
#### Βέλγιο
* Delhaize
* Proxy Delhaize
* AD Delhaize
* Delhaize Shop & Go
* Albert Heijn
* ah.be
* bol.com
* Delhaize
* Red Market
* AD Delhaize
* Proxy Delhaize
* Shop & Go
* Tom & Co.
* Delhaize.be
* Caddyhome.be
* Delhaizewineworld.com

#### Ελλάδα
* AB Βασιλόπουλος
* AB City
* AB Food Market
* AB Shop & Go
* ENA Food Cash and Carry

#### Λουξεμβούργο
* Delhaize
* Proxy Delhaize

#### Ολλανδία
* Albert Heijn
* ah.nl:
* AH to go
* Bol.com
* Etos
* Gall & Gall
*

#### Πορτογαλία
* Pingo Doce 

#### Ρουμανία
* Mega Image
* Shop & Go
* Mega Image 
* Shop & Go 

#### Σερβία
* Maxi
* Tempo
* Shop & Go
* Mini Maxi

#### Τσεχία
* Albert

### Βόρεια Αμερική
#### Ηνωμένες Πολιτείες Αμερικής
* Food Lion
* Stop & Shop
* Hannaford
* Giant-Carlisle
* Martin's
* Giant-Landover
* Peapod
* bfresh
* Food Lion LLC
* Hannaford
* Stop & Shop
* Giant-Carlisle
* Martin's
* Giant-Landover
* Peapod
* bfreshκ

## Παραπομπές


## Εξωτερικοί σύνδεσμοι
* 
* 

Κατηγορία:Αλυσίδες σούπερ μάρκετ
Κατηγορία:Επιχειρήσεις του Βελγίου
Ντέηβιντ Ρόμπερτς

[thumb|right|250px|Ντέηβιντ Ρόμπερτς: "Πύλη στον Μεγάλο Ναό του Μπάαλμπεκ" (1841). Βασιλική Ακαδημία Τεχνών, [Λονδίνο]]
Ο **Ντέηβιντ Ρόμπερτς** (*David Roberts*, Στόκμπριτζ, Εδιμβούργο 1796 – Λονδίνο 1864) ήταν Σκώτος ζωγράφος, σημαντικός εκπρόσωπος της οριενταλιστικής σχολής.
## Βιογραφία
Κατ’ ουσία αυτοδίδακτος, μαθήτευσε κατ’ οίκον στο Εδιμβούργο για επτά χρόνια. Από το 1822 και επί 14 χρόνια εργάστηκε ως σκηνογράφος στο Βασιλικό Θέατρο του Εδιμβούργου και στη συνέχεια στα θέατρα Drury Lane και Covent Garden του Λονδίνου. Ήταν φίλος του Καρόλου Ντίκενς. Το 1899 εκλέχτηκε αντεπιστέλλον μέλος της Βασιλικής Ακαδημίας και δύο χρόνια αργότερα πλήρες μέλος της. 
## Η καταξίωση
Η πρώτη του έκθεση παρουσιάστηκε το 1824, με εξαιρετική επιτυχία, στην Εταιρεία Βρετανών Καλλιτεχνών. Την ίδια χρονιά επισκέφτηκε για πρώτη φορά την Ευρώπη και κυρίως τη Νορμανδία. Κατόπιν προτροπής του Άγγλου ζωγράφου Τζόζεφ Μάλορντ Ουίλιαμ Τέρνερ (Joseph Mallord William Turner), διάσημου τοπιογράφου, αποφάσισε να ταξιδέψει στο εξωτερικό, προκειμένου να εμπλουτίσει τη θεματογραφία των έργων του. Το 1832 ταξίδεψε στην Ισπανία και το Μαρόκο, όπου ενθουσιάστηκε με την ισλαμική τέχνη. 

Το 1838 πήγε για μερικούς μήνες στην Άνω Αίγυπτο και τη Νουβία και εντυπωσιάστηκε με τη μεγαλοπρέπεια και την ομορφιά των ναών του Λούξορ και του Καρνάκ. Το 1839, ξεκινά άλλο ταξίδι του στο Σινά, τη Συρία, την Παλαιστίνη και τον Λίβανο. Κατά τη διάρκεια των επτά μηνών των ταξιδιών του αυτών (1838 – 39), ο Ρόμπερτς φιλοτέχνησε 272 πίνακες, τους οποίους με την επιστροφή του στο Λονδίνο τους εμπιστεύτηκε στον Louis Hague, να φτιάξει λιθογραφίες από τις ακουαρέλες αυτές. 

## Απόψεις των Αγίων Τόπων
Από τη συνεργασία αυτή προέκυψε το εκπληκτικό σε έξι τόμους λεύκωμα «Απόψεις των Αγίων Τόπων, Συρίας, Ιδουμαίας, Αραβίας, Αιγύπτου και Νουβίας» (Views of the Holy Land, Syria, Idumea, Arabia, Egypt and Noubia), που δημοσιεύτηκε μεταξύ των ετών 1842 και 1849 (σε δεύτερη έκδοση το 1856) με 247 λιθογραφίες και σημείωσε τεράστια επιτυχία. Το πρωτότυπο αυτού του λευκώματος βρίσκεται σήμερα στο Μουσείο Βικτωρίας και Αλβέρτου στο Λονδίνο. 

Στις λιθογραφίες του λευκώματος εικονίζονται, μεταξύ άλλων, «Η κυρία είσοδος στον Ναό του Λούξορ», «Το Κάστρο του Καΐρου», «Ερείπια στο Μπάαλμπεκ» κ. ά. Ανάμεσα στους ζωγραφικούς πίνακες του Ρόμπερτς περιλαμβάνονται «Η έξοδος των Ισραηλιτών» (1829), «Εσωτερικό Του Καθεδρικού Ναού της Σεβίλλης» (1834), «Άποψη του Καϊρου» (1840), «Η Πύλη στον Μεγάλο Ναό του Μπάαλμπεκ» (1841), «Ναός στη Dendera» (1841), «Το Εδιμβούργο από τον Λόφο Κάλτον» (1858) κ. ά.

## Παραπομπές


## Πηγές
* Gerard – Georges Lemaire: “The Orient in Western Art” (English edition), pp.112 -117 & 345 - 346, Koenemann, 2005.

## Εξωτερικοί σύνδεσμοι
* 

Κατηγορία:Σκωτσέζοι ζωγράφοι
Σάο Ζόρζε

Το **Σάο Ζόρζε**, (πορτογαλικά: São Jorge) είναι νησί στον Ατλαντικό ωκεανό που ανήκει στην Πορτογαλία και συγκεκριμένα στο νησιωτικό σύμπλεγμα των Αζορών. Έχει έκταση 245,8 τ.χλμ. και 8.998 κατοίκους σύμφωνα με την απογραφή του 2011. Πρωτεύουσα του νησιού είναι η πόλη Βέλας με 5.398 κατοίκους (2011). 

Κατηγορία:Αζόρες
Σωσθένης της Μακεδονίας

Ο **Σωσθένης** (θαν. 277 π.Χ.), ήταν Μακεδόνας στρατιωτικός, ευγενικής καταγωγής, που αν και δεν συνδεόταν εξ αίματος με κάποιο βασιλικό οίκο, απέκτησε τον έλεγχο του κράτους κατά τη διάρκεια της ταραγμένης περιόδου που ακολούθησε τη γαλατική επιδρομή στον ελλαδικό χώρο το 279 π.Χ. Συνηθίζεται το όνομά του να περιλαμβάνεται στους καταλόγους βασιλέων των χρονικογράφων, εντούτοις δεν είναι σίγουρο το κατά πόσο υιοθέτησε επίσημα τον τίτλο. 

Μετά τον θάνατο του Πτολεμαίου Κεραυνού και τη βραχύβια βασιλεία του αδελφού του, Μελέαγρου των Πτολεμαίων, στο θρόνο τοποθετήθηκε ο Αντίπατρος ο Ετησίας, ανηψιός του Κάσσανδρου. Ωστόσο οι περιστάσεις απαιτούσαν την καθοδήγηση του στρατού από ικανά και αποτελεσματικά χέρια και ο Αντίπατρος κρίθηκε σύντομα ανεπαρκής. Μετά από μόλις 45 ημέρες, την ηγεσία του στρατού ανέλαβε με προσωπική πρωτοβουλία ο Σωσθένης, ο οποίος ζήτησε από τους στρατιώτες να ορκιστούν πίστη σε αυτόν ως στρατηγό και όχι ως βασιλιά.

Αρχικά οι προσπάθειές του στέφθηκαν με επιτυχία: υποχρέωσε σε ήττα τους Γαλάτες, που βρισκόταν υπό τοv Βόλγιο, και για ένα διάστημα ο κίνδυνος απομακρύνθηκε από το βασίλειο. Εντούτοις ακολούθησε νέα εισβολή υπό τον Βρέννο, η οποία ανάγκασε το Σωσθένη να κλείσει τα στρατεύματά του στα διάφορα οχυρά. Ο Βρέννος, ωστόσο, αφού λεηλάτησε τα εδάφη της Μακεδονίας, έστρεψε τα όπλα του εναντίον της νότιας Ελλάδας. Η Μακεδονία ανέκτησε την ελευθερία της και ο Σωσθένης διατήρησε τη διοίκηση για μία περίοδο δύο ετών μέχρι το θάνατό του, αν και οι πληροφορίες που διαθέτουμε για το συγκεκριμένο διάστημα είναι συγκεχυμένες.

## Παραπομπές


## Βιβλιογραφία
*Ευσέβιος, *«Χρονικόν»* (Αγγλικά)
*Ιουστίνος, *«Επιτομή των Φιλιππικών του Πομπήιου Τρόγου»* (Λατινικά, Αγγλικά, Γαλλικά) 
*Johann Gustav Droysen (Ντρόυζεν) : Geschichte des Hellenismus, 1836-1843 (μετάφραση Ρένου Αποστολίδη ως Ιστορία των Διαδόχων του Μεγάλου Αλεξάνδρου, Ελευθεροτυπία, 1993, τ. Β΄ σ. 674, 677, 685 με τις σχετικές σημειώσεις).
*Κωνσταντίνος Παπαρρηγόπουλος: *Ιστορία του Ελληνικού Έθνους*, 1860-1872, βιβλίον Ζ΄, κεφ. Α΄, παρ. 29.

## Εξωτερικοί σύνδεσμοι
*   



Κατηγορία:Μακεδόνες μονάρχες
Κατηγορία:Αρχαίοι Έλληνες στρατηγοί
HIStory on Film, Volume II

Το ***HIStory on Film, Volume II*** είναι συλλογή των μουσικών βίντεων του Μάικλ Τζάκσον, η οποία κυκλοφόρησε το 1997 από τη Sony Music Video Enterprises.

## Κομμάτια

### Δίσκος 1

# Programme Start (Αρχή Προγραμματισμός)
# *HIStory* Teaser Trailer - 3:58
# *[[Billie Jean]]* (*[[Motown 25: Yesterday, Today, Forever|Motown 25: Yesterday, Today and Forever]]*) - 5:05
# *[[Beat It]]* - 4:56
# *[[Liberian Girl]]* - 5:43
# *[[Smooth Criminal]]* (Full Moonwalker version) - 9:47
# 1995 MTV Video Music Awards - 15:27
#*"***[[Don't Stop 'til You Get Enough]]***"/ "***[[The Way You Make Me Feel]]***" / "***[[Jam (τραγούδι)|Jam]]***" / "***[[Scream/Childhood|Scream]]***" / "***[[Beat It]]***" / "***[[Black or White]]***" / "***[[Billie Jean]]***" / "***[[Dangerous (τραγούδι, Μάικλ Τζάκσον)|Dangerous]]***"
# *[[You Are Not Alone]]*
# *[[Thriller (τραγούδι)|Thriller]]* - 13:43

### Δίσκος 2

# *[[Scream/Childhood|Scream]]* (ντουέτο Μάικλ και Τζάνετ Τζάκσον) - 5:00
# *[[Scream/Childhood|Childhood]]* (Θέμα από το *[[Free Willy 2]]*) - 4:33
# *[[You Are Not Alone]]* - 5:47
# *[[Earth Song]]* - 7:49
# *[[They Don't Care About Us]]* - 7:17
# *[[Stranger in Moscow]]* - 5:38
# *[[Blood on the Dance Floor (τραγούδι)|Blood on the Dance Floor]]* (Refugee Camp Mix) - 5:40
# *Brace Yourself* - 3:22

## Βραβείο

## Παραπομπές



Κατηγορία:Βίντεο άλμπουμ του Μάικλ Τζάκσον
The One (βίντεο)

Το **The One** είναι ένα DVD που κυκλοφόρησε το 2004, από την Epic Records. Περιέχει τραγούδια όπως το *[[Smooth Criminal]]*, *[[Billie Jean]]*, *[[Black or White]]*, *[[I Want You Back]]*, *[[Workin' Day and Night]]*, *[[Wanna Be Startin' Somethin']]*, *[[Another Part of Me]]*, *[[One More Chance (τραγούδι, Μάικλ Τζάκσον)|One More Chance]]* και *[[You Rock My World]]*. Έγινε χρυσό στις ΗΠΑ, με πωλήσεις 50.000 αντίτυπων. Η RIAA αναγνώνρισε το DVD ως επίσημη παραγωγή του Μάικλ Τζάκσον. 

## Κομμάτια

#I Want You Back
#Billie Jean
#Wanna Be Startin' Somethin'
#Don't Stop 'til You Get Enough
#You Rock My World
#Thriller
#We Are the World
#One More Chance
#Black or White
#Another Part of Me
#Working Day and Night
#Smooth Criminal
#They Don't Care About Us
#Blood on the Dance Floor
#Beat It
#Man in the Mirror (Ζωντανά από το Bad World Tour)

## Βραβεία

## Παραπομπές


Κατηγορία:Βίντεο άλμπουμ του Μάικλ Τζάκσον
Τερσέιρα

Η **Τερσέιρα**, (πορτογαλικά: Terceira) είναι νησί στον Ατλαντικό που ανήκει στην Πορτογαλία και συγκεκριμένα στο νησιωτικό σύμπλεγμα των Αζορών. Έχει έκταση 402,2 τ.χλμ. και 56.062 κατοίκους σύμφωνα με την απογραφή του 2011. Πρωτεύουσα του νησιού είναι η πόλη Άνγκρα ντου Εροΐσμου με 35.402 κατοίκους (2011) η οποία αποτελεί την ιστορική πρωτεύουσα του αρχιπελάγους, Μνημείο Παγκόσμιας Κληρονομιάς της UNESCO, έδρα του δικαστικού συστήματος (Ανώτατο Δικαστήριο) του Αρχιπελάγους.
Το νησί διαθέτει δύο κύρια θαλάσσια λιμάνια, ένα στο Άνγκρα ντου Εροΐσμου και το άλλο στην Πράγια ντα Βιτόρια, κι ένα εμπορικό αεροδρόμιο ενσωματωμένο στις πτητικές λειτουργίες στην "Αεροπορική Βάση Νº 4". Η πορτογαλική ταυρομαχία είναι ιδιαιτέρως δημοφιλής στο νησί, με δύο παραλλαγές: την παραδοσιακή ταυρομαχία (στο ρινγκ) και την τοπική εκδοχή «τουράδας à corda» (ταυρομαχία με σκοινί) που λαμβάνει χώρα στους δρόμους των τοπικών κοινοτήτων του νησιού από τον Μάιο μέχρι τον Σεπτέμβριο κάθε έτους. 

## Εξωτερικοί σύνδεσμοι
* 

Κατηγορία:Αζόρες
Α΄ Κατηγορία ποδοσφαίρου γυναικών 2009-2010

Το **[[πρωτάθλημα Ελλάδας ποδοσφαίρου γυναικών]]** 2009−2010 ήταν το 18ο πρώταθλημα Α' κατηγορίας ποδοσφαίρου γυναικών. Διεξήχθη σε δύο φάσεις. Στην πρώτη φάση έγιναν δύο όμιλοι, ο Βόρειος με 7 ομάδες και ο Νότιος με 8 ομάδες. 3 ομάδες από κάθε όμιλο προκρίθηκαν στην τελική φάση. Πρωταθλητής αναδείχθηκε ο ΠΑΟΚ για έκτη φορά στην ιστορία του.

## Α' φάση
### Βόρειος όμιλος
#### Τελική βαθμολογία

#### Πίνακας αποτελεσμάτων

### Νότιος όμιλος
#### Τελική βαθμολογία

#### Πίνακας αποτελεσμάτων

Σημείωση1: Η Άρτεμις '97 αποχώρησε από το πρωτάθλημα κι έχασε όλους τους αγώνες της από την 9η αγωνιστική κι έπειτα με 3−0 άνευ αγώνα.

## Τελική φάση
### Τελική βαθμολογία

### Πίνακας αποτελεσμάτων

## Πηγές

Ιστότοπος epo.gr

Κατηγορία:Εγχώρια ποδοσφαιρικά πρωταθλήματα 2009-2010
Κατηγορία:Α΄ Εθνική ποδοσφαίρου γυναικών
Φωτεινό Μονοπάτι

Το **Κομμουνιστικό Κόμμα του Περού** γνωστό και ως Κομμουνιστικό Κόμμα του Περού-**Φωτεινό Μονοπάτι** (ισπανική γλώσσα: Sendero Luminoso - *Σεντέρο Λουμινόσο*)  είναι πολιτικό κόμμα του Περού. 
αριστερά|μικρογραφία|304x304εσ
Όταν εξαπέλυσε το 1980, τις πρώτες ένοπλες επιθέσεις του, που οδήγησαν στην εμφύλια σύρραξη στο Περού, είχε ως διακηρυγμένο σκοπό του να αντικαταστήσει το μισοφεουδαρχικό-μισοαποικιακό καθεστώς με τη Νέα Δημοκρατία του Μάο Τσε Τουνγκ.  Το «Φωτεινό Μονοπάτι» θεωρούσε τις φιλοσοβιετικές σοσιαλιστικές χώρες μετά το 1956 ως ρεβιζιονιστικές. Η ιδεολογία του κόμματος και οι τακτικές της επηρέασαν άλλες μαοϊκές αντάρτικες ομάδες, όπως το Κομμουνιστικό Κόμμα του Νεπάλ (Μαοϊκό) και άλλα σχετικά με τη μαοϊκή ιδεολογία διεθνή επαναστατικά κινήματα.

Το «Φωτεινό Μονοπάτι» είναι στη λίστα ξένων τρομοκρατικών οργανώσεων του Στέιτ Ντιπάρτμεντ (Υπουργείου Εξωτερικών των Η.Π.Α), ενώ τόσο η Ευρωπαϊκή Ένωση όσο και ο Καναδάς τη χαρακτηρίζουν επίσης ως τρομοκρατική ομάδα και απαγορεύουν κάθε οικονομική ή άλλους είδους βοήθεια προς αυτό.

Μετά τη σύλληψη του αρχηγού της, Αμπιμαέλ Γκουσμάν το 1992, η οργάνωση δρα πιο σποραδικά. Μέσα στο κόμμα προκλήθηκαν δύο διασπάσεις, μία εκ των οποίων συνεχίζει τον ένοπλο αγώνα. 
## Παραπομπές

## Εξωτερικοί σύνδεσμοι

* Αμπιμαέλ Γκουσμάν (Γκονζάλο): Τα προβλήματα του έθνους
*The People's War in Perú Archive – Information about the Communist Party of Perú
* Interview with Chairman Gonzalo

Κατηγορία:Κομμουνιστικά κόμματα
Κατηγορία:Ιστορία του Περού
Κατηγορία:Τρομοκρατικές οργανώσεις
Κατηγορία:Μαοϊστικές οργανώσεις
Κατηγορία:Πολιτική του Περού
Δάκρυα του χθες

Το ***Δάκρυα του χθες*** (αγγλ.: *Old Acquaintance*) είναι Αμερικανική δραματική ταινία του 1943 σε σκηνοθεσία Βίνσεντ Σέρμαν και παραγωγό Χένρυ Μπλανκ με τον Τζακ Λ. Γουόρνερ ως διευθυντή παραγωγό από ένα σενάριο του Τζον Βαν Ντρούτεν, της Λένορ Κόφι και του Έντμουντ Γκούλντινγκ βασισμένο στο έργο του Βαν Ντρούτερ. Πρωταγωνιστούν οι Μπέτι Ντέιβις, Μίριαμ Χόπκινς, Γκιγκ Γιανγκ, Τζον Λόντερ, Ντολόρες Μοράν,  Ρόσκου Καρνς και Αν Ριβίρ.

## Παρασκήνιο
Το θεατρικό έργο του Τζον Βαν Ντρούτεν στο οποίο βασίζεται η ταινία έκανε πρεμιέρα στο Θέατρο Μορόσκο, στην Νέα Υόρκη στις 23 Δεκεμβρίου 1940 σε μια παραγωγή που ανέβηκε από τον Όριολ Λη και σχεδιάσθηκε από τον Ρίτσαρντ Γουόρφ. Στο έργο πρωταγωνιστούσε η Τζέιν Κόουλ, η Πέγκυ Γουντ και ο Κεντ Σμιθ. Διήρκεσε για 170 παραστάσεις.

## Διανομή ρόλων
*Μπέτι Ντέιβις - Κάθριν "Κιτ" Μάρλοου
*Μίριαμ Χόπκινς - Μίλλι Ντρέικ
*Γκιγκ Γιανγκ  - Ραντ Κένταλ
*Τζον Λόντερ  - Πρέστον Ντρέικ
*Ντολόρες Μοράν  - Ντιρντρ Ντρέικ
*Φίλιπ Ρηντ  - Λούσιαν Γκραντ
*Ρόσκου Καρνς  - Τσάρλι Άρτσερ
*Αν Ριβίρ  - Μπελ Κάρτερ

## Ριμέικ
* Η ταινία ξαναγυρίστηκε το 1981 με τον τίτλο *Πλούσιες και Διάσημες* (Rich And Famous), με πρωταγωνίστριες τις Ζακλίν Μπισέ και Κάντις Μπέργκεν.

## Εξωτερικοί σύνδεσμοι
*

## Παραπομπές


Κατηγορία:Αμερικανικές ταινίες της δεκαετίας 1940
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες του 1943
Κατηγορία:Ταινίες παραγωγής Warner Bros.
Κατηγορία:Ταινίες σε σκηνοθεσία Βίνσεντ Σέρμαν
Κατηγορία:Αμερικανικές δραματικές ταινίες
Ακιχώριος

Ο **Ακιχώριος** ήταν ένας από τους πολέμαρχους των Γαλατών, που εισέβαλαν στη Μακεδονία και τη Θράκη το 280 π.Χ. 

Ο Βρέννος και ο ίδιος οδήγησαν την ομάδα που προέλασε εναντίον της Παιονίας. Την επόμενη χρονιά, το 279 π.Χ., συνόδευσε το Βρέννο στην εισβολή του στη νότια Ελλάδα, κατά τα φαινόμενα ως αξιωματικός. Ορισμένοι μελετητές υποστηρίζουν πως Βρέννος και Ακιχώριος ταυτίζονται, με τον πρώτο να αποτελεί απλώς τίτλο και το δεύτερο το πραγματικό όνομα του προσώπου. 

## Παραπομπές


## Βιβλιογραφία
*Παυσανίας, *«Ελλάδος Περιήγησις»* (Αρχαία ΕλληνικάΑγγλικά)
## Εξωτερικοί σύνδεσμοι
*   

Κατηγορία:Γαλάτες πολέμαρχοι
Κατηγορία:Γαλάτες
Οστιλιανός

Ο **Γάιος Βάλης Οστιλιανός Μέσσιος Κουίντος** (περ. 230-251, *[[Λατινική γλώσσα |λατ.]]* Gaius Valens Hostilianus Messius Quintus), γνωστός ως **Οστιλιανός**, υπήρξε αυτοκράτορας της Ρώμης το 251. Γεννήθηκε στο Σίρμιο της Ιλλυρίας (σημερινή Σρέμσκα Μιτρόβιτσα, Σερβία) πριν το 230, γιος του μελλοντικού αυτοκράτορα Δέκιου και της γυναίκας του Ερεννίας Κουπρεσσένιας Ετρουσκίλλας. Ήταν ο μικρός αδελφός τού επίσης αυτοκράτορα Ερέννιου Ετρούσκου .  
Μετά την άνοδο του πατέρα του στο θρόνο, ο Οστιλιανός ανετράφη όπως κάθε πρίγκηπας της εποχής του, αλλά πάντοτε στη σκιά του αδελφού του, που ήταν μεγαλύτερος και άρα διάδοχος. Στις αρχές του 251 ο Δέκιος ανέβασε τον Ερέννιο στο θρόνο ως συναυτοκράτορα και ο Οστιλιανός τον διαδέχτηκε ως νεαρός πρίγκηπας (princeps iuventutis). Οι δυο τους έφυγαν για το μέτωπο κατά του Γότθου βασιλιά Κνίβα, που διέσχιζε συχνά τα σύνορα του Δούναβη με επιδρομές. Ο Οστιλιανός παρέμεινε στην πόλη λόγω της απειρίας του και η αυτοκράτειρα Ερεννία ανέλαβε την εξουσία. 

Η εκστρατεία τους ήταν καταστροφική: τόσο ο Δέκιος όσο και ο Ερέννιος πέθαναν στη Μάχη της Αβρίττου και έγιναν οι πρώτοι δύο αυτοκράτορες, που σκοτώθηκαν από μη Ρωμαίο αντίπαλο. Ο στρατός στο Δούναβη ανακήρυξε αυτοκράτορα τον Τρεβονιανό Γάλλο, αλλά η Ρώμη αποδέχτηκε τα δικαιώματα του Οστιλιανού. Ο Τρεβονιανός Γάλλος ήταν σεβαστός στρατηγός και υπήρξε ο φόβος νέου εμφυλίου πολέμου, όμως αυτός αποδέχθηκε τον ορισμό του Οστιλιανού. Όταν λίγο αργότερα ξέσπασε η Επιδημία του Κυπριανού, ο Οστιλιανός πέθανε από αυτή. Ήταν ο πρώτος αυτοκράτορας, που πέθαινε από φυσικά αίτια τα τελευταία 40 χρόνια (1 από 13, συνολικά). Ο έγκαιρος θάνατός του άνοιξε το δρόμο για τον Τρεβονιανό και τον γιο του Βολουσιανό . 

## Παραπομπές


## Πηγές
**Alföldi, A. *The Crisis of the Empire*, στο *The Cambridge Ancient History XII*, 2nd ed., 1939, pp.165-231*
*Gibbon, E. ''The Decline and Fall of the Roman Empire'', vol. 1, Λονδίνο, 1776
**Mattingly, H., et al. *The Roman Imperial Coinage IV.3*, Λονδίνο, 1949.*
**Syme, R. *Emperors and Biography: Studies in the Historia Augusta*, Οξφόρδη, 1971.* 
**Wolfram, H., μτφ. T. Dunlap, *History of the Goths*, Berkeley and Los Angeles, 1988.*

## Εξωτερικοί σύνδεσμοι

Κατηγορία:Ρωμαίοι αυτοκράτορες
Κυπάρισσος Λάρισας

Ο **Κυπάρισσος** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Κυπάρισσος βρίσκεται στους βόρειους πρόποδες του όρους Φυλλήιον σε υψόμετρο 250 μέτρων. Απέχει περίπου 26 χιλιόμετρα Ν.-ΝΔ. από την Λάρισα και 21 χιλιόμετρα ΝΔ. από την Νίκαια (έδρα του δήμου). Παλαιότερη ονομασία του ήταν *Σουλέτσι* (από την Τουρκοκρατία μέχρι το 1924). Οι κάτοικοί του είναι γεωργοί και κτηνοτρόφοι. Νότια του χωριού βρέθηκαν τέσσερις νεολιθικοί οικισμοί, με ευρήματα της ίδιας και μεταγενέστερων περιόδων (Χαλκού, Κλασική, Μεταβυζαντινή). Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με την γειτονική Αγία Παρασκευή αποτελούν κοινότητα που υπάγεται στη Δημοτική Ενότητα Κραννώνα του Δήμου Κιλελέρ και σύμφωνα με την απογραφή 2011 έχει 191 κατοίκους.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ
Ζαμπαγιόνε

thumb|right|250px|Ένα πιάτο Ζαμπαγιόνε.
**Ζαμπαγιόνε** ή **ζαμπαγιόν** (ιταλικά: zabaglione, zabaione ή zabajone, γαλλικά: sabayon) ονομάζεται ένα γλυκό της ιταλικής κουζίνας, το οποίο πέρασε και στη γαλλική κουζίνα. Είναι αφρώδης κρέμα η οποία φτιάχνεται σε διπλοβραστήρα με κρόκους αυγών, ζάχαρη και γλυκό κρασί, ενώ συνήθως πασπαλίζεται με κανέλα. Σερβίρεται ζεστό, συνήθως σε ποτήρια και συνοδεύεται από μπισκότα.

## Ονομασία
Η ρίζα της λέξης ζαμπαγιόνε σημαίνει "αναμεμιγμένο" ή "μπερδεμένο", από ένα αρωματισμένο κρασί του 15ου αιώνα το οποίο έδενε με κρόκους αυγών. Σύμφωνα με ορισμένες πηγές, πρόκειται για το γλυκό ρωμαϊκό κρασί με το όνομα *sabaia*. Στα ιταλικά προστέθηκε η κατάληξη "-ιόνε", η οποία δηλώνει αύξηση, δηλαδή *"μεγάλο sabaia"*. 

## Συνταγή
Το γλυκό παρασκευάζεται χτυπώντας κατά ίσο όγκο κρόκους αυγών με ζάχαρη, ενώ προστίθεται και κάποιο γλυκό κρασί μέχρι να γίνει αφρώδες. Διάφορα δημοφιλή γλυκά αλκοολούχα ποτά χρησιμοποιούνται για να δώσουν άρωμα στην κρέμα, όπως Μαρσάλα (το πιο σύνηθες), Αμαρέτο, Μοσχάτο ντ' Άστι, Σαμπάνια, Γκραν Μαρνιέ ή Πορτό.
Στη συνέχεια το μίγμα τίθεται πάνω από νερό που βράζει, όπου η κρέμα πήζει, αυξάνεται σε όγκο και ταυτόχρονα αποστειρώνεται.

Τέλος, η υγρή κρέμα αδειάζεται σε ποτήρια και πασπαλίζεται με κανέλα. Σερβίρεται συνήθως ζεστό, αν και μπορεί να σερβιριστεί και κρύο.

### Παραλλαγές
Μερικές φορές κατά την παρασκευή της κρέμας προστίθεται κακάο, με αποτέλεσμα ζαμπαγιόνε με γεύση σοκολάτα, οπότε μπορεί να πασπαλιστεί επίσης με κακάο αντί για κανέλα. Αρκετές φορές η κρέμα ανακατεύεται με φρούτα (όπως φράουλες, μούρα ή κομπόστες) και γαρνίρεται με κρέμα σαντιγί.

## Εξωτερικοί σύνδεσμοι
*Συνταγή ζαμπαγιόνε με κρασί Σάμου 
*Συνταγή ζαμπαγιόνε με αμαρέτο  

## Παραπομπές

Κατηγορία:Κάσταρντ κρεμώδη επιδόρπια
Κατηγορία:Ιταλικά επιδόρπια
Κατηγορία:Γαλλική κουζίνα
Κατηγορία:Τρόφιμα μαγειρεμένα στο φούρνο
Κατηγορία:Τρόφιμα με βάση το αβγό
Αηδονοχώρι Καρδίτσας

Το **Αηδονοχώρι** είναι ορεινό χωριό και έδρα ομώνυμης τοπικής κοινότητας του νομού Καρδίτσας.

## Γεωγραφία - ιστορία
Η παλιά ονομασία του χωριού ήταν Φωτιάνα ή Χωταίνα (Χωτένα) και ανήκε στον δήμο Μενελαϊδας ο οποίος συνενώθηκε με το δήμο Σοφάδων (Καλλικράτης). Από την Καρδίτσα απέχει 45 χιλιόμετρα. Το ορεινό αυτό χωριό των Αγράφων είναι χτισμένο σε υψόμετρο 800 μέτρων σε ρεματιά που πηγάζει από τη θέση "Αγγελίνα". Κατά μήκος της ρεματιάς αναπτύσσεται πλούσια βλάστηση, πανύψηλες βελανιδιές, καρυδιές, πλατάνια και άλλα είδη χλωρίδας. Από τους 226 κατοίκους σύμφωνα με την απογραφή του 2011, μόνο οι 100 μένουν στο χωριό μόνιμα. Το εισόδημα τους το αντλούν από τη γεωργία, τα κηπευτικά και την κτηνοτροφία.

Η εκκλησία της Αγίας Παρασκευής που βρίσκεται μέσα στο χωριό είναι βυζαντινού ρυθμού και χτίστηκε γύρω στο 1600. Σύμφωνα με την παράδοση, όταν πέρασε από το χωριό ο Γεώργιος Καραϊσκάκης άφησε χρήματα για την ανοικοδόμηση της.

Στις μεγάλες εορτές και το καλοκαίρι διοργανώνονται αρκετές εκδηλώσεις με τη συμβολή του Δήμου και του πολιτιστικού συλλόγου. Ιδιαίτερο ενδιαφέρον παρουσιάζουν οι εκδηλώσεις τη 2η μέρα του Πάσχα. Την ημέρα αυτή γίνεται στην πλατεία του χωριού εικονική δημοπρασία των εικόνων του ναού της Αγ. Παρασκευής, επονομαζόμενη ως τα «Σίγνα», και συγκεντρώνονται χρήματα για την εκκλησία. Μετά τα «Σίγνα» χορεύεται από τους κατοίκους ο παραδοσιακός χορός «Τάϊ-Τάϊ». Ο χορός αυτός είναι μοναδικός στο είδος του σε όλη την Ελλάδα.

## Τοπική κοινότητα
Η τοπική κοινότητα Αηδονοχωρίου είναι χαρακτηρισμένη ως αγροτικός ορεινός οικισμός, με έκταση 26,765 χμ² (2011). Περιλαμβάνει και τους οικισμούς Θέρμα και Κάρπη.

### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Κύπελλο Ελλάδας επιτραπέζιας αντισφαίρισης ανδρών

Το **κύπελλο Ελλάδας επιτραπέζιας αντισφαίρισης** ανδρών ξεκίνησε τη σαιζόν 1964–1965 . Διεξάγεται απ' την Ε.Φ.Ο.ΕΠ.Α.. Πολυνίκης του θεσμού με 10 κατακτήσεις είναι ο Α.Σ. Πέρα Αθηνών. Τρέχων κυπελλούχος είναι ο Ολυμπιακός.

## Οι τελικοί

## Σύνολο τίτλων

## Παραπομπές


## Πηγές
*Ελληνική Φίλαθλη Ομοσπονδία Επιτραπέζιας Αντισφαίρισης
*Ψηφιακό αρχείο Αθλητικής Ηχούς
*Ιστότοπος του ΑΣ Πέρα Αθηνών

Κυπελλο Ανδρων
επιτραπεζια αν α
Πίκο (νησί)

Το **Πίκο**, (πορτογαλικά: Pico) είναι νησί στον Ατλαντικό ωκεανό που ανήκει στην Πορτογαλία και συγκεκριμένα στο νησιωτικό σύμπλεγμα των Αζορών. Έχει έκταση 447,7 τ.χλμ. και 14.144 κατοίκους σύμφωνα με την απογραφή του 2011. Πρωτεύουσα του νησιού είναι η πόλη Μαδαλένα με 6.049 κατοίκους (2011). 

## Εξωτερικοί σύνδεσμοι
* 

Κατηγορία:Αζόρες
Πρασούδι Κέρκυρας

Το **Πρασούδι** είναι μικρή παραλία, η οποία βρίσκεται στη νοτιοδυτική πλευρά της Κέρκυρας, μεταξύ των παραθαλάσσιων χωριών Παραμόνας (ΝΑ.) και Χαλικούνας (ΒΔ.). Απέχει 28 χλμ. Ν-ΝΑ. από το κέντρο της πόλης της Κέρκυρας και 4 χλμ. από τον Άγιο Ματθαίο. Πήρε την ονομασία του από ένα φυτό που ονομάζεται Πρασουλίδα και φυτρώνει σε ένα  βράχο 100 μέτρα μακριά από την ακτή.

## Παραπομπές


Κατηγορία:Κέρκυρα
Ναυπάκτια έπη

Με την ονομασία **Ναυπάκτια Έπη** φέρεται αρχαίο ελληνικό επικό ποίημα γενεαλογικού χαρακτήρα, όπως περίπου οι Ηoίες του Ησιόδου.

Στο έπος αυτό εξυμνείται κυρίως η αργοναυτική εκστρατεία, οι ήρωες αυτής καθώς και ηρωίδες γυναίκες μεταξύ των οποίων και η Μήδεια. Πολλά αποσπάσματα επίσης αναφέρονται σε διάφορους μύθους  των Λοκρών και των Ναυπακταίων, εξ ου και ο πληθυντικός του τίτλου.

Ο λογογράφος Χάρων υποστήριζε ότι ποιητής του έπους αυτού ήταν ο Καρκίνος ο Ναυπάκτιος, αντίθετα ο Παυσανίας θεωρούσε κατά την ευρύτερη παράδοση της εποχής του ότι ήταν ο Νεοπτόλεμος ο Μιλήσιος. Το δε όνομα Νευπάκτια δεν προερχόταν από την πόλη Ναύπακτος, αλλά από τη ναυπήγηση (*ναυς + πήγνυμι*) της περίφημης Αργούς όπου και είναι το κυρίαρχο στοιχείο του έπους.

## Βιβλιογραφία
* Audrey Mondière, Les Naupactia. Les Vers d'Asios, Université de Provence (mémoire de maîtrise), 2001, 173 p. (code : DES gr 352).

## Πηγές
* A. Bernabé 1987, Poetarum epicorum Graecorum testimonia et fragmenta pt. 1 (Leipzig: Teubner)
*Παυσανίας, ''Ελλάδος Περιήγησις'', Βιβλίο Β' "Κορινθιακά", κεφ. 3, παρ. 9

Κατηγορία:Αρχαία ελληνικά έπη
Κατηγορία:Αργοναυτική εκστρατεία
Ηλεκτρονικό φίλτρο

**Ηλεκτρονικό φίλτρο** ή απλά *φίλτρο* στην ηλεκτρονική ονομάζεται το ηλεκτρονικό κύκλωμα που το διαπερνούν μόνο προδιαγεγραμμένες αρμονικές του εισερχόμενου ηλεκτρονικού σήματος. Υπάρχουν τέσσερα βασικά φίλτρα:
***Βαθυπερατό φίλτρο**: Το φίλτρο αυτό διαπερνούν χαμηλές συχνότητες, ενώ δεν διαπερνάται από ψηλές. Προσδιορίζεται από μία **συχνότητα αποκοπής** (αγγλ. **cutoff frequency**).
***Υψιπερατό**: Το φίλτρο αυτό διαπερνούν ψηλές συχνότητες, ενώ δεν διαπερνάται από χαμηλές. Προσδιορίζεται από μία **συχνότητα αποκοπής**.
***Ζωνοπερατό**: Το φίλτρο αυτό διαπερνάται από ένα εύρος συχνοτήτων. Όποια συχνότητα δεν ανήκει σε αυτό το εύρος αποκόπτεται. Προσδιορίζεται από δύο συχνότητες.
***Ζωνοφρακτό**: Το φίλτρο αυτό αποκόπτει ένα εύρος συχνοτήτων. Όποια συχνότητα δεν ανήκει σε αυτό το εύρος το διαπερνά.

Οι παραπάνω περιγραφές αφορούν ιδανικά φίλτρα. Συνήθως τα φίλτρα της αγοράς έχουν πιο πολύπλοκη συμπεριφορά η οποία προσπαθεί να προσεγγίσει την ιδανική συμπεριφορά.

Κατηγορία:Ηλεκτρονικά κυκλώματα
Κατηγορία:Επεξεργασία σήματος
Φίλτρο

**Φίλτρο** γενικά ονομάζεται ένα αντικείμενο το οποίο επιτρέπει τη διέλευση μόνο σε ό,τι πληροί τα κριτήριά του, ενώ τα υπόλοιπα αποκόπτονται. 

Πιο συγκεκριμένα μπορεί να αναφέρεται στα παρακάτω:

* Στην διήθηση όπου ένα λεγόμενο *διηθητικό φίλτρο* χρησιμοποιείται για τον φυσικό διαχωρισμό μείγματος.
* φίλτρο (φωτογραφία)
* πολωτικό φίλτρο (φωτογραφία), το φωτογραφικό φίλτρο που φιλτράρει το φως με βάση την πόλωσή του
* ηλεκτρονικό  φίλτρο, το οποίο φιλτράρει ηλεκτρονικά σήματα.
* *[[μαγικό φίλτρο]]*, μυθικό ή μυθολογικό αφέψημα με μαγικές ή παραφυσικές ιδιότητες.
Accord (σχολή γλωσσών)

Η σχολή γλωσσών **Accord** είναι ένα ανώτερο ίδρυμα μάθησης γαλλικών ως ξένη γλώσσα που δημιουργήθηκε το 1998. Αυτή υποδέχεται κάθε χρόνο περισσότερους από 5000 σπουδαστές 50 διαφορετικών εθνικοτήτων και έχει λάβει τον τίτλο από το Γαλλικό Υπουργείο Εκπαίδευσης «Ποιότητα γαλλικών ως ξένη γλώσσα».

## Ιστορία

Η σχολή βρίσκεται σε ένα κλασσικό παριζιάνικο κτίριο στην περιοχή Grands Boulevards, στην τοποθεσία των αρχαίων τειχών της πόλης. Αυτό που αποκαλούμε για πολύ καιρό η Λεωφόρος του Εγκλήματος (Crime) με την πομπή των θεάτρων, των παμπ και των μαγειρίων, εξημερώθηκε τον 19ο αιώνα από τις εργασίες του Βαρόνου Haussmann ο οποίος εκμοντέρνισε το Παρίσι και δημιούργησε μία δομή με δίκτυα που έκανε αναφορά στις αστικές θεωρίες.

## Παιδαγωγία

Το βασικό αντικείμενο της σχολής είναι να αντιμετωπίσει τους σπουδαστές σε συνθήκες και σε περιορισμένες καταστάσεις οι οποίες συμβαίνουν στους ποικίλους τομείς της κοινωνικής ζωής, και να αναπτύξουν από μόνοι τους στρατηγικές εκμάθησης που επιτρέπουν να μεταβιβάσουν μέσω των γαλλικών τις δεξιότητες επικοινωνίας που ήδη έχουν στην μητρική τους γλώσσα.

Η γραμματική προσεγγίζεται μέσω γλωσσικών παιχνιδιών, προσομοιώσεων, διαδραστικών δραστηριοτήτων και ποικίλων ασκήσεων κατά την διάρκεια διάφορων στιγμών επικοινωνίας.

## Παραπομπές



## Εξωτερικοί σύνδεσμοι
* Επίσημο site
* Επίσημο site , παιδικό τμήμα
* Κατάρτιση των καθηγητών

Κατηγορία:Γαλλική γλώσσα
Άπαστρο

Σε ένα διπλό σύστημα αστέρων, όπου ο μικρότερος περιφέρεται γύρω από το μεγαλύτερο, **άπαστρο** είναι το σημείο της τροχιάς του μικρότερου αστέρα όταν αυτός βρίσκεται στη μεγαλύτερη του απόσταση από το μεγάλο αστέρα. Το άπαστρο της σελήνης και των τεχνητών δορυφόρων που περιφέρονται γύρω από τη Γη λέγεται απόγειο ενώ το άπαστρο της Γης, των πλανητών και λοιπών σωμάτων που περιφέρονται γύρω από τον ήλιο, λέγεται αφήλιο.

## Άλλες χρήσεις
Εκτός από την αστρονομική ερμηνεία της λέξης άπαστρο υπάρχει και μία επιπλέον. Το Άπαστρο είναι και ονομασία νησίδας έξω από το ακρωτήριο Συκιά της Χαλκιδικής.

Κατηγορία:Ουράνια μηχανική
Κατηγορία:Τροχιές
Who's Who

Με τον αγγλικό όρο ***Who's Who*** (ελληνική μετάφραση: *Ποιος είναι ποιος*) συνήθως αναφερόμαστε σε έργα αναφοράς - εγκυκλοπαιδικά λεξικά που περιέχουν βιογραφικές πληροφορίες (βιογραφικά λεξικά), για προσωπικότητες που βρίσκονται στη ζωή. Στις εκδόσεις αυτού του είδους τα λήμματα είναι σύντομα και περιέχονται ευρετηριασμένα κατ' αλφαβητική σειρά. Μπορεί κανείς να βρει πληροφορίες σχετικά με τη χρονολογία γέννησης, τις σπουδές, τη σταδιοδρομία, καθώς και στοιχεία επικοινωνίας για ανθρώπους που έχουν διακριθεί σε διάφορους τομείς της δημόσιας ζωής.

## Ιστορία του "Who's Who" στην Ελλάδα

Το πρώτο "Who's Who" στην Ελλάδα κυκλοφόρησε το 1958 από τη δημοσιογράφο και εκδότρια Ελένη Βλάχου. Η ίδια έκδοση τον επόμενο χρόνο μεταφράστηκε στα αγγλικά από την αγγλόφωνη εφημερίδα *[[Athens News]]*.

Το 1962 και το 1965 κυκλοφόρησαν άλλες δύο εκδόσεις βιογραφικών λεξικών "Who's Who" με επικεφαλής τον γνωστό αρχιτέκτονα Αντώνη Κιτσίκη, ενώ άλλη μία παρόμοια έκδοση κυκλοφόρησε το 1979.

Το 1992 ξεκίνησε η έκδοση του *Επίτομου Ελληνικού Βιογραφικού Λεξικού Who's Who* από τις Εκδόσεις Μέτρον, με διευθυντή τον δημοσιογράφο Δημοσθένη Κούκουνα. Μέχρι σήμερα οι Εκδόσεις Μέτρον έχουν παρουσιάσει δεκατρείς τέτοιες εκδόσεις στα ελληνικά και τρεις αγγλόγλωσσες. Η επιλογή των βιογραφουμένων γίνεται αποκλειστικά με αξιολογικά κριτήρια. Περιλαμβάνονται μεταξύ άλλων όλοι οι εν ενεργεία και διατελέσαντες υπουργοί και βουλευτές, σημαντικοί καλλιτέχνες και συγγραφείς, επιχειρηματίες, ιεράρχες κ.λπ.

## Άλλα σημαντικά Who's Who

* Who's Who. Μια καταγραφή σημαντικών προσωπικοτήτων της Βρετανίας που κυκλοφορεί από το 1849. 
* Who's Who in Australia. Ένα λεξικό για Αυστραλούς που κυκλοφορεί από το 1923. 
* Who's Who in American Art. Μια καταγραφή των σημαντικότερων προσωπικοτήτων της αμερικανικής τέχνης. 
* Kraks Blå Bog. Το Who's Who της Δανίας.
* Who's Who in France. Μια καταγραφή των εξεχουσών προσωπικοτήτων που ζουν στη Γαλλία. Εκδίδεται από το 1953. 
* International Who's Who 
* Marquis Who's Who 
* Hübners Who Is Who, που έχει πραγματοποιήσει εκδόσεις σε διάφορες χώρες, ανάμεσα στις οποίες και στην Ελλάδα. 

## Το αντίτιμο της ματαιοδοξίας

Όπως προαναφέρθηκε, παράλληλα στα βιογραφικά λεξικά που επιλέγουν το ποιους θα καταγράψουν με αξιολογικά και όχι κερδοσκοπικά κριτήρια, υπάρχουν και κάποιες εκδόσεις που περιλαμβάνουν ένα βιογραφικό με μόνο κριτήριο την αγορά της έκδοσης, που σε ορισμένες περιπτώσεις μπορεί να φτάσει και το ποσό των χιλίων ευρώ.

## Φωτοθήκη

File:Kraksblaabog.jpg|Το Δανικό *Kraks Blå Bog* (1912)
File:LA2 vemardet.jpg|Το Σουηδικό *Vem är det* (4 issues)
File:LA2 vemardet 1969.jpg|Το Σουηδικό *Vem är det* (1969)


Κατηγορία:Βιβλία Αναφοράς
Κατηγορία:Βιογραφικά λεξικά
Απασχολησιοθεραπεία

Ο όρος **[[Εργοθεραπεία]]** έχει αντικαταστήσει το δόκιμο όρο **απασχολησιοθεραπεία**, ο οποίος έχει πλέον καταργηθεί. Ως **απασχολησιοθεραπεία** νοείτω η χρησιμοποίηση μιας απασχόλησης κατ' επιλογή για την προαγωγή και τη διατήρηση της υγείας, την πρόληψη αναπηρίας, την εκτίμηση της συμπεριφοράς και τη θεραπεία ή την εκπαίδευση ασθενών με σωματική ή ψυχοκοινωνική δυσλειτουργία. Η μορφή αυτής της θεραπείας αναπτύχθηκε από την αναγνώριση του γεγονότος ότι η εργασία βοηθά στην αποκατάσταση του ψυχικά και σωματικά ασθενούς, ιδίως ύστερα από την πάροδο της οξείας φάσης της νόσου. Επειδή οποιαδήποτε μορφή θεραπείας πρέπει να συναρτάται με τυχόν άλλες, κάθε θεραπευτικό πρόγραμμα, σχεδιασμένο από τον ειδικό θεραπευτή, συντονίζεται με την εργασία ιατρών, νοσοκόμων και του άλλου συναφούς ειδικού προσωπικού στον καταρτισμό ειδικού προγράμματος για τον ασθενή.

## Ιστορία
Ασθενείς έχουν χρησιμοποιηθεί από πολύ καιρό στις υπηρεσίες κοινής ωφέλειας των ψυχιατρείων. Στα τέλη του 19ου και στις αρχές του 20ου αιώνα έγιναν πειράματα για τη χρησιμοποίηση χειροτεχνικών δραστηριοτήτων προς απασχόληση των ψυχασθενών. Η εφαρμογή αυτή δημιούργησε τα πρώτα εργαστήρια απασχολησιοθεραπείας και αργότερα σχολές για την εκπαίδευση ειδικών θεραπευτών. Κατά τη δεκαετία του 1920 η θεραπεία των ψυχιατρικών ασθενών στρέφονταν στην ανάπτυξη πιο ικανοποιητικών σχέσεων με το γύρω κόσμο και στη βοήθεια προς τους ασθενείς για να απαλλαγούν από τις συναισθηματικές τους απογοητεύσεις ή να τις εξιδανικεύσουν. Μεταγενέστερες εξελίξεις περιλάμβαναν τεχικές επιλύσεις προβλημάτων, χειροτεχνίες και εργασιακές μεθόδους για νέα άτομα και ακόμη βιομηχανικά και εργασιακά προγράμματα απασχολήσεων για ενδονοσοκομιακούς ασθενείς. Το 1952 σχηματίστηκε μια Παγκόσμια Ομοσπονδία Εργοθεραπευτών και το 1954 οργανώθηκε το πρώτο διεθνές συνέδριο στο Εδιμβούργο. Ο παγκόσμιος οργανισμός χρησιμεύει ως σύνδεσμος περισσότερων από 20 εθνικές οργανώσεις, που οι ίδιες εξετάζουν και εγγράφουν τους θεραπευτές.

## Σύγχρονες Δραστηριότητες
Η απασχολησιοθεραπεία, επιστήμη-πρόγονος της Εργοθεραπείας, σχεδιαζόταν ως ειδική θεραπεία αποκατάστασης των σωματικών λειτουργιών και για τη δημιουργία μεθόδων αυτοβοήθειας σε απλές λειτουργίες, όπως το φαγητό, το ντύσιμο και το γράψιμο, σε όση έκταση επιτρέπουν τα μόνιμα όρια των δυνατοτήτων του αρρώστου. Ο απασχολησιοθεραπευτής, όπως καλείτω τα πρώτα χρόνια στην Ελλάδα ο τωρινός Εργοθεραπευτής, προκειμένου να διεξάγει τη θεραπεία που έχει ορισθεί από το γιατρό, έπρεπε να έχει επαρκείς γνώσεις ανατομίας, φυσιολογίας, ιατρικής, χειρουργικής, ψυχιατρικής και ψυχολογίας, καθώς και γνώση των τεχνικών που χρησιμοποιούνται στη θεραπεία.

## Εξωτερικοί σύνδεσμοι
* Η ΕΡΓΟΘΕΡΑΠΕΙΑ ΣΤΗΝ ΕΛΛΑΔΑ Αρχείο .pdf
* ΑΠΑΣΧΟΛΗΣΙΟΘΕΡΠΕΙΑ (Ή ΕΡΓΟΘΕΡΑΠΕΙΑ) 
* Απασχολησιοθεραπεία στη LivePedia.gr
* Εργοθεραπεία - Ψυχιατρικό Νοσοκομείο Αττικής

Κατηγορία:Θεραπευτικές αγωγές
Κατηγορία:Εργοθεραπεία
Καουάι

Το **Καουάι** (, ), το τέταρτο μεγαλύτερο νησί στη Χαβάη, είναι από τα πλέον πιο βροχερά μέρη του κόσμου. Μεγάλα τμήματα του ορεινού νησιού κρύβονται στα σύννεφα. Αυτά τα δάση με την οργιώδη βλάστηση και τη μεγάλη υγρασία είναι η πατρίδα τροπικών πουλιών που απειλούνται με εξαφάνιση. Ακόμη και μικρές μεταβολές στις καιρικές συνθήκες, όπως στη συχνότητα των βροχοπτώσεων, μπορεί να προκαλέσουν μεγάλες αλλαγές στην περιοχή, θέτοντας σε κίνδυνο το οικοσύστημα του νησιού.

## Εξωτερικοί σύνδεσμοι
* 

Κατηγορία:Νησιά των Ηνωμένων Πολιτειών
Κατηγορία:Γεωγραφία της Χαβάης
Κατηγορία:Ηφαιστειογενή νησιά
Dangerous - The Short Films

Το ***Dangerous – The Short Films*** είναι συλλογή μουσικών βίντεων από το άλμπουμ *[[Dangerous (άλμπουμ)|Dangerous]]* του Μάικλ Τζάκσον, η οποία κυκλοφόρησε αρχικά σε μορφή VHS, το 1993, από τη Buena Vista Home Video, και σε DVD το 2001. Κυκλοφόρησε μαζί με το *Dangerous* σε two disc set το 2008.

## Κομμάτια

# Εισαγωγή
# Brace Yourself
# Reaction to (αντίδραση για) Black or White
# Black or White
# Black or White: Behind The Scenes
# Grammy Legend Award 1993
# Heal the World (από ημίχρονο του Super Bowl XXVII)
# Remember the Time: Behind the Scenes
# Remember the Time
# Will You Be There
# In the Closet: Behind the Scenes
# In the Closet
# Ryan White
# Gone Too Soon
# NAACP Image Awards
# Jam: Behind the Scenes
# Jam
# Heal the World
# Give In to Me
# I'll Be There (διαφήμιση Pepsi)
# Who Is It
# Dangerous: Behind the Scenes
# Dangerous
# Credits (Why You Wanna Trip on Me)

Σημειώσεις

* Οι διαφημίσεις της Pepsi ελαφράν επεξεργάστηκαν

* Το *Heal The World* έχει μια επιπρόσθετη εισαγωγή που χρησιμοποιήθηκε και στο Michael Jackson's Vision

## Βραβεία

## Παραπομπές


Κατηγορία:Βίντεο άλμπουμ του Μάικλ Τζάκσον
Αισχίνης (εκ των Τριάκοντα)

Ένας από τους λεγόμενους στην αρχαιότητα Τριάκοντα Τυράννους που εγκαθίδρυσε στους Αθηναίους ο Σπαρτιάτης στρατηγός Λύσανδρος, μετά την ήττα που υπέστησαν απ΄ αυτόν, ήταν και ο **Αισχίνης** που όμως ουδεμία σχέση είχε με τον φιλόσοφο Αισχίνη, αλλά ούτε και με τον ολιγαρχικό Αθηναίο κατά τους περσικούς πολέμους.

Σύμφωνα με τον Ξενοφώντα ο Αισχίνης μετά την ανάληψη της εγκάθετης εξουσίας το 404 π.Χ. ήταν αυτός που μετέβη μαζί με τον επίσης τύραννο Αριστοτέλη στη Σπάρτη όπου και ζήτησαν από τον Λύσανδρο ν΄ αποστείλει φρουρά στην αρχαία Αθήνα προκειμένου να διευκολυνθεί το έργο της "κάθαρσης" που είχαν αναλάβει οι Τριάκοντα Τύραννοι.

## Πηγές
* "Εγκυκλοπαίδεια Πάπυρος Larousse Britannica" τομ.5ος, σελ.122.

Κατηγορία:Αρχαίοι Έλληνες τύραννοι
Κατηγορία:Αρχαίοι Αθηναίοι
Τα Αγρίμια Που Γνώρισα

**Τα Αγρίμια Που Γνώρισα** *("Wild Animals I Have Known")* είναι βιβλίο του φυσιοδίφη και συγγραφέα Έρνεστ Τόμπσον Σέτον, που εκδόθηκε το 1898. Αποτελεί την πρώτη συλλογή διηγημάτων του Σέτον και έγινε γρήγορα ένα από τα πιο δημοφιλή βιβλία της εποχής του. Η πρώτη ιστορία της συλλογής, ο "Λόμπο", βασίστηκε στην εμπειρία του Σέτον από το κυνήγι λύκων. Το βιβλίο έθεσε τις βάσεις για τα μελλοντικά έργα που θα απεικόνιζαν με παρόμοιο τρόπο τα ζώα -και ιδιαίτερα τα αρπακτικά που συχνά δαιμονοποιούνται στη λογοτεχνία- ως αλληλέγγυα όντα. 

Μερικά χρόνια μετά τη δημοσίευση του βιβλίου, ο Σέτον και τα έργα του δέχτηκαν έντονη κριτική, η οποία ξεκίνησε το 1903 όταν ο φυσιοδίφης John Burroughs δημοσίευσε στο περιοδικό Atlantic Monthly ένα δοκίμιο με τίτλο "Real and Sham Natural History". Ειδικότερα ο Burroughs κατηγόρησε τον Σέτον ότι ίδρυσε το είδος των συναισθηματικών ιστοριών ζώων κατασκευάζοντας γεγονότα και συμπεριφορές άγριων ζώων. Μάλιστα τροποποίησε τον τίτλο του βιβλίου του Σέτον μετονομάζοντάς το ως "*Τα Αγρίμια Που Μόνο Εγώ Γνώρισα*" (Wild Animals I Alone Have Known).

## Παραπομπές


Κατηγορία:Διήγημα
Αισχυλίδης

Ο **Αισχυλίδης** ήταν αρχαίος Έλληνας Αθηναίος. Αναφέρεται στην ιστορία ως συκοφάντης και όργανο των Τριάκοντα Τυράννων. Συγκεκριμένα φέρεται να ήταν ο υπαίτιος που με ψευδείς καταγγελίες συνελήφθη ο αδελφός του Λυσία, ο Πολέμων, όπου και θανατώθηκε. Τον Αισχυλίδη κατήγγειλε ο Λυσίας στο λόγο του κατά Ερατοσθένη.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.5ος, σελ.125.

Κατηγορία:Αρχαίοι Αθηναίοι
Τόνικ

thumb|Ο φθορισμός του τόνικ οφείλεται στην κινίνη που περιέχει.

Το **τόνικ** είναι αναψυκτικό ποτό. Αποτελείται από νερό με διαλυμένο διοξείδιο του άνθρακα (ανθρακούχο νερό), στο οποίο είναι διαλυμένη κινίνη. Αρχικά χρησιμοποιούνταν για να προστατεύει από την ελονοσία. Συνήθως έχει χαμηλή περιεκτικότητα σε κινίνη και σήμερα καταναλώνεται για την ξεχωριστά πικρή γεύση του. Συχνά χρησιμοποιείται σε κοκτέιλ και ιδιαίτερα στο τζιν τόνικ.

## Ιστορία
Η ονομασία του ποτού οφείλεται στις φαρμακευτικές του ιδιότητες που έχει η πικρή γεύση του. Η κινίνη προστέθηκε για προφύλαξη από την ελονοσία, καθώς αρχικά υπήρχε η πρόθεση να καταναλώνεται σε τροπικές χώρες. 

Από το 2005 έχει παρατηρηθεί αύξηση στην αγορά του εν λόγω ποτού και μεγαλύτερη έμφαση έχει δοθεί στην χρησιμοποίηση αληθινής κινίνης σε αντίθεση με την γεύση κινίνης.

Μερικές εταιρείες παρασκευάζουν τόνικ διαίτης με τεχνητές γλυκαντικές ύλες. 

Στις ΗΠΑ υπάρχει ορισμένο όριο στην ποσότητα κινίνης που προστίθεται στο αναψυκτικό. (83&nbsp;mg ανά λίτρο). Η κινίνη χρησιμοποιείται επίσης για την θεραπεία στις κράμπες. Ωστόσο, στις ΗΠΑ δεν ενδείκνυται η θεραπεία με κινίνη για τις κράμπες, χωρίς ιατρική συνταγή.

## Φθορισμός
Το τόνικ παρουσιάζει το φαινόμενο του φθορισμού υπό την επίδραση υπεριώδους ακτινοβολίας, εξαιτίας της κινίνης που περιέχει. Η κινίνη φθορίζει και στο απευθείας φως του Ηλίου.

## Παραπομπές



Κατηγορία:Ανθρακούχα ποτά
Κατηγορία:Πόσιμο νερό
Επιδειξιομανία

thumb|Επιδειξιομανία - εικονογράφηση του Martin van Maële από το βιβλίο-λεύκωμα του 1905 ''La Grande Danse macabre des vifs''
Με τον όρο **επιδειξιομανία** ονομάζεται η υπερβολική τάση για επίδειξη και αυτοπροβολή με σκοπό των εντυπωσιασμό των άλλων. Σε αυτή την περίπτωση το άτομο που επιδεικνύει αυτή τη συμπεριφορά συνήθως αποκαλείται επιδειξιομανής. 

Στην ψυχολογία όμως επιδειξιομανία ονομάζεται η τάση κατά την οποία ο άνθρωπος επιδιώκει να επιδεικνύει τα γεννητικά του όργανα προς ένα στοχευμένο πρόσωπο, συνήθως σε δημόσιο χώρο, παρά την θέληση του τελευταίου. Σε αυτή την περίπτωση το άτομο που επιδεικνύει αυτή τη συμπεριφορά ονομάζεται επιδειξίας. Η επιδειξιομανία θεωρείται παραφιλική συμπεριφορά αλλά και ψυχοπαθολογική κατάσταση. Ακόμα, πολλές φορές η επιδειξιομανία οδηγεί σε πιο επικίνδυνες αλλά και βίαιες σεξουαλικές πράξεις, όπως βιασμός, παιδοφιλία, κλπ.

## Δείτε επίσης
* Γυμνισμός

## Παραπομπές


## Εξωτερικοί σύνδεσμοι

* Eπιδειξιομανία: Ψυχοπαθολογία, Αιτιολογία, Εκτίμηση

Κατηγορία:Σεξουαλικότητα
Κατηγορία:Ψυχολογικές παθήσεις και διαταραχές
Κατηγορία:Συμπεριφορά
Κατηγορία:Γύμνια
Κατηγορία:Σεξουαλικά εγκλήματα